**ÁLTALÁNOS INDOKOLÁS**

**Kiskőrös Város Önkormányzata Képviselő-testületének**

**a személyes gondoskodást nyújtó szociális és gyermekjóléti ellátások térítési díjáról szóló**

**8/2015.(III.26.) önkormányzati rendelet módosításáról szóló**

**……./2023.( ) önkormányzati rendeletéhez**

A jogalkotásról szóló 2010. évi CXXX. törvény 18. § (1) bekezdése szerint a jogszabály tervezetéhez a jogszabály előkészítője indokolást csatol, amelyben bemutatja azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait, és az álláspontját az indokolás közzétételéről.

Az Alaptörvény 32. cikk (2) bekezdés szerint feladatkörében eljárva a helyi önkormányzat törvény által nem szabályozott helyi társadalmi viszonyok rendezésére, illetve törvényben kapott felhatalmazás alapján önkormányzati rendeletet alkot.

Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. és 8a. pontjai alapján az önkormányzat köteles biztosítani a gyermekjóléti szolgáltatásokat és ellátásokat, valamint szociális szolgáltatásokat és ellátásokat.

Kiskőrös város közigazgatási területén ellátandó közétkeztetési szolgáltatás ellátását koncessziós szerződés alapján az Eatrend Kft. (2730 Albertirsa, Pesti út 65.) biztosítja.

Az Eatrend Kft. cégvezetője/piacfejlesztési vezetője a koncessziós szerződés VII./4. pontja alapján jelezte, hogy a Központi Statisztikai Hivatal által közzétett „Fogyasztóiár-indexek az egyéni fogyasztás rendeltetés szerinti osztályozása alapján táblázat 11. Vendéglátás és szálláshely-szolgáltatás kategóriájának 11.1.2. Munkahelyi- és diákétkeztetés” sorának éves adata szerinti 2022. évre vonatkozó fogyasztói árindex mértékével, 17,3 %-kal kívánják emelni 2023. szeptember 1. napjától a gyermekétkeztetés egységárát.

A rendelet-tervezet elkészítése során figyelembe vettük a jogalkotásról szóló 2010. évi CXXX. törvény 3. §-át, mely szerint:

„Az azonos vagy hasonló életviszonyokat azonos vagy hasonló módon, szabályozási szintenként lehetőleg ugyanabban a jogszabályban kell szabályozni. A szabályozás nem lehet indokolatlanul párhuzamos vagy többszintű. A jogszabályban nem ismételhető meg az Alaptörvény vagy olyan jogszabály rendelkezése, amellyel a jogszabály az Alaptörvény alapján nem lehet ellentétes.”

**A rendelet-tervezet részletes indokolása:**

Az 1. §-hoz

Kiskőrös Város Önkormányzata Képviselő-testületének a személyes gondoskodást nyújtó szociális és gyermekjóléti ellátások térítési díjáról szóló 8/2015.(III.25) önkormányzati rendelet melléklete módosul a rendelet-tervezet 1. mellékletével az intézményi térítési díjak változása miatt.

A 2. §-hoz

A hatályba léptető rendelkezést tartalmazza ez a szakasz.